Poppiesbos

Die Poppiesbos (Paranomus longicaulis) is 'n blomdraende struik wat tot die genus Paranomus behoort en deel van die fynbos vorm. Die spesie is endemies aan die Wes-Kaap waar dit voorkom op die oostelike Langeberg vanaf Garciapas tot die Attakwaskloof.

Die struik word tot 2.5 m hoog en blom hoofsaaklik van September tot Desember. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word twee maande nadat die plant geblom het ryp en die sade val na die grond waar dit deur miere versprei word. Die plant groei in sandsteen grond op hoogtes van 400 - 600 m.

In Engels staan die struik as die Exploding baked apple asook woolly sceptre bekend.

 Bronnelys  
 REDLIST Sanbi
 PlantZAfrica
 Biodiversityexplorer
 Protea Atlas
 Plants of the World Online

Kategorie:Paranomus
Kategorie:Flora van Suid-Afrika
Kategorie:Endemiese plante van Suid-Afrika